《东坡在惠州窘于衣食以重九近有樽俎萧然之叹》
宋代·赵蕃

渊明生乱世，何意争鹤轩。
念轩非一日，寓说因田园。
不嗟瓶储空，宁叹灶绝烟。
声名向千载，谁得加磨研。
孟轲论尚友，我亦佩此言。
古人未易诬，今代无兹贤。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。